Blærebiller

se tekst i artikkel

Blærebiller (Malachiinae) er en gruppe av biller som man ofte finner på blomster.  Det norske navnet kommer av at de har oppblåsbare, blærer på sidene av brystskjoldet og bakkroppen.

Utseende 
Blærebiller kan kjennes på at de har oppblåsbare, røde blærer nær forhjørnene av brystskjoldet og på sidene av bakkroppen. Antennene er festet like ved eller noe foran fasettøynene, de har elleve ledd, men hos slekten Paratinus synes det som antennene bare har ti ledd. Oversiden hos noen av artene har en mørk oppstående behåring sammen med en finere liggende behåring. Dekkvingene slutter ved sidekanten og mangler en innoverbøyd fortsettels litt inn under bakkroppen. Enkelte arter har kortere dekkvinger slik at de bakerste bakkroppsleddene er synlige. Beina er ganske slanke, alle føtter har fem ledd, bortsett fra hannene i slekten Trolops som bare har fire ledd.
 
Artene i slekten Malachius er middels store, kraftig hårete, grønnlig eller blålig metalliske, med rødoransje flekker på dekkvingespissene, disse kan dekke det meste av dekkvingene. To arter i Norge. Slekten Anthocomus omfatter små, svarte arter med påfallende røde tverrbånd på dekkvingene. Tre arter i Norge. Cordylepherus viridis er en ganske vanlig, ensfarget metallgrønn eller blå art.

Levevis 
Voksne blærebiller er aktive i solskinn og kan ofte sees på blomster. Både de voksne og larvene er predatore (rovdyr) og lever gjerne på bakken.

Systematisk inndeling 
Denne oversikten har med de europeiske slektene og de arter som er registrert i Norge. Systematisk blir de enten regnet som en egen familie, Malachiidae, eller, som her, som en underfamilie av børstebiller (Melyridae).

 ordenen biller, Coleoptera
 underordenen Polyphaga
 gruppen (infraorden) Cucujiformia
 overfamilien gnag- og maurbiller, Cleroidea
 familien blærebiller (Malachiidae)
 underfamilien blærebiller, Malachiinae
 slekt †Aliattalus Tshernyshev, 2021
 slekt Anthocomus Erichson 1840
 Anthocomus rufus (Herbst, 1784)
 Anthocomus fasciatus (Linnaeus, 1758)
 Anthocomus equestris (Fabricius, 1781)
 slekt Attalus Erichson 1840
 slekt Axinotarsus Motschulsky 1853 
 Axinotarsus ruficollis (Olivier, 1790)
 Axinotarsus pulicarius (Fabricius, 1775)
 slekt Brachemys Abeille 1890
 slekt Cephalogonia Wollaston 1862
 slekt Cephaloncus Westwood 1863
 slekt Cerapheles Mulsant & Rey 1867
 slekt Ceratistes Fischer de Waldheim 1844
 slekt Charopus Erichson 1840
 Charopus graminicola (Dejean, 1833)
 slekt Clanoptilus Motschulsky 1853
 slekt Colotes Erichson 1840
 slekt Cordylepherus Evers 1985
 Cordylepherus viridis (Fabricius, 1787)
 slekt Cyrtosus Motschulsky 1853
 slekt Ebaeus Erichson 1840 
 Ebaeus lapplandicus Evers, 1993
 slekt Fortunatius  Evers, 1971
 slekt Haplomalachius Evers 1985
 slekt Hypebaeus Kiesenwetter 1863 
 slekt Ifnidius Escalera 1940
 slekt Malachiomimus Champion 1921
 slekt Malachius Fabricius 1775
 Malachius aeneus (Linnaeus, 1758)
 Malachius bipustulatus (Linnaeus, 1758)
 slekt Micrinus
 slekt Microlipus
 slekt Nepachys Thomson 1859
 Nepachys cardiacae (Linnaeus, 1761)
 slekt Paratinus Abeille, 1891
 slekt Pelochrus
 slekt Protoapalochrus
 slekt Psiloderes Peyron 1877
 slekt Sphinginus Mulsant & Rey 1867
 slekt Transvestitus Evers 1988
 slekt Troglops Erichson 1840

Referanser

Litteratur 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. (344 sider)  ISBN 8712166936
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 
 Malachius bipustulatus (finnes i Norge)

Børstebiller